32002R0651
L 101/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 651/2002 НА КОМИСИЯТА
от 16 април 2002 година
за изменение на Регламент (ЕО) № 1673/2000 на Съвета и на Регламент (ЕО) № 245/2001 по отношение кодовете по Комбинираната номенклатура за конопено семе за посев
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 234/79 на Съвета от 5 февруари 1979 г. относно процедурата за изменение на номенклатурата на Общата митническа тарифа, използвана за селскостопански продукти (1), последно изменен с Регламент (ЕО) № 3290/94 (2), и по-специално член 2, параграф 1 от него,
като взе предвид Регламент (ЕО) № 1673/2000 на Съвета от 27 юли 2000 г. относно общата организация на пазарите на лен и на коноп за влакно (3), и по-специално членове 9 и 14 от него,
като има предвид, че:
(1)
Регламент (ЕО) № 2031/2001 на Комисията от 6 август 2001 г. относно изменение на приложение I към Регламент (ЕИО) № 2658/87 на Съвета относно тарифната и статистическа номенклатура и относно Общата митническа тарифа (4), предвижда изменения на Комбинираната номенклатура, по-специално за конопено семе за посев.
(2)
Член 5 от Регламент (ЕО) № 1673/2000 определя правилата за внос на коноп. Продуктите, упоменати в този член, включително семена от различни сортове коноп за посев, се идентифицират чрез техните кодове от Комбинираната номенклатура. В съответствие с член 5 от Регламент (ЕО) № 1673/2000 приложението към Регламент (ЕО) № 245/2001 на Комисията от 5 февруари 2001 г. за определяне на подробни правила за прилагането на Регламент (ЕО) № 1673/2000 на Съвета относно общата организация на пазарите на лен и коноп, отглеждани за влакна (5), последно изменен с Регламент (ЕО) № 52/2002 (6), предвижда образец на сертификат за коноп от внос, и по-специално за конопено семе за посев.
(3)
Член 5, параграф 2, второ тире от Регламент (ЕО) № 1673/2000 и приложението към Регламент (ЕО) № 245/2001 трябва следователно да бъдат изменени.
(4)
Мерките, предвидени в настоящия регламент, са в съответствие със становището на Управителния комитет по естествени влакна,
ПРИЕ НАСТОЯЩИЯ РЕГЛАМЕНТ:
Член 1
1. Във член 5, параграф 2, второ тире от Регламент (ЕО) № 1673/2000 изречението:
„-
семена от различни сортове коноп, попадащи под код по КН 1207 99 10 за посев, трябва да бъдат придружени от доказателство, че нивото на тетрахидроканабинол не надвишава определеното в съответствие с член 5а от Регламент (ЕО) № 1251/1999“,
се заменя със следното:
„-
семена от различни сортове коноп, попадащи под код по КН 1207 99 20 за посев, трябва да бъдат придружени от доказателство, че нивото на тетрахидроканабинол не надвишава определеното в съответствие с член 5а от Регламент (ЕО) № 1251/1999.“.
2. Приложението към Регламент (ЕО) № 245/2001 се изменя, както следва:
а)
в клетка 16 кодът „еx 1207 99 10“ се заменя с „еx 1207 99 20“;
б)
в клетка 24 кодът „КН 1207 99 10“ се заменя с „КН 1207 99 20“.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел 16 април 2002 година.